Волфганг Бехлер
Черно и бяло
Северна Холандия

Превод от немски: Венцеслав Константинов, —

chitanka.info

Излезли нощес на полето,

черноглави, на бели петна,

спят кравите под небето,

сред свежата зеленина.

Ята от чайки и врани

се сплитат под облака бял,

студен вятър лодките гони

в тъмнеещия канал.

Сред дюните бавно потъват

гробовете от Съпротивата,

а вятърни мелници мелят

вечния прах на забравата.

1947

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.